Remengol (ar Faou)

RemengolOfis Publik ar Brezhoneg ; Panelloù brezhonek en antre ar vourc'h; Roparz Hemon, Ronan Huon, Dictionnaire breton-français, français-breton, Al Liamm, 1997, p.1364b; gwelet ivez Yann-Vari ar Skourr, "Barz Itron Varia Remengol", "Cloarec Remengol" hag e skridoù "Salud da Remengol" (wikimammenn) hag "Ann Itroun Varia Remengol hag he felerined" (wikimammenn). pe RumengolNouveau dictionnaire breton-Français Roparz Hemon ; Kantik Itron Varia Rumengol, a oa betek 1971 ur gumun eus Breizh e departamant Penn-ar-Bed, nepell diouzh Kastellin, stag bremañ ouzh kumun ar Faou.

 Istor 
 Un drev eus parrez Hañveg e oa gwechall-gozh, a-raok dont da vezañ ur barrez distag eus eskopti Kerne.

 Dispac'h Gall 
 1790: dont a reas Rumengol da vezañ ur gumun. E kanton Daoulaz hag en arondisamant Brest e oa.
 Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar c'hure, Le Cap e anvKristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 46.


 Brezel-bed kentañ  
 Mervel a reas 27 gwaz eus ar gumun abalamour d'ar brezel, eleze 4,70% ag ar boblañs hervez an niveradeg bet graet e 1911Memorial Genweb.
 Eil brezel-bed  
 Mervel a reas tri den ag ar gumun abalamour d'ar brezelMemorial Genweb.
 Stagidigezh 
 Ul lodenn eus kumun ar Faou eo abaoe 1971, e kanton ar Faou eta.

 Monumantoù ha traoù heverk 
 Brudet eo iliz katolik Remengol, gouestlet d'an Itron Varia, lesanvet "Itron Varia Remed-holl". Savet e e oa bet er  kantved, war aspadennoù un ti-pediñ a oa bet savet eno gant ar roue Grallon ha sant Gwennole, hervez a gonter. Ur pardon a vez graet eno, div wech ar bloaz, da Sul an Drinded ha da vare Gouel Maria Hanter-Eost.

Gerdarzh
Evel evit hini Remengol, kumun er Mor-Bihan eo diasur orin an anv. Ar furm ofisiel implijet e galleg, «Rumengol», ha na glot ket gant distagadur tud ar vro e brezhoneg, a zeu diwar ur falsetimologiezh gant an elfenn run (torgenn)B. Tanguy; Dictionnaire des noms de communes du Finistère, 1990, p.193. (stummoù kozh: «Remungol» e 1173 ha 1536, «Remengol» e 1651).

Gwelet ivez
ar Faou

 Liammoù diavaez 
Kantik Itron Varia Rumengol (lec'hienn Pêr Kentel)
 Notennoù ha daveoù 

Rummad:Kumunioù kozh Penn-ar-Bed